CELEX: 32009D0013
Language: sk
Date: 2009-06-09 00:00:00
Title: 2009/465/ES: Rozhodnutie Európskej centrálnej banky z  9. júna 2009 , ktorým sa mení a dopĺňa rozhodnutie ECB/2007/7 o podmienkach TARGET2-ECB (ECB/2009/13)

16.6.2009   
            
            
               SK
            
            
               Úradný vestník Európskej únie
            
            
               L 151/39
            
         
      ROZHODNUTIE EURÓPSKEJ CENTRÁLNEJ BANKY
   
   z 9. júna 2009,
   ktorým sa mení a dopĺňa rozhodnutie ECB/2007/7 o podmienkach TARGET2-ECB
   (ECB/2009/13)
   (2009/465/ES)
   VÝKONNÁ RADA EURÓPSKEJ CENTRÁLNEJ BANKY,
   so zreteľom na Zmluvu o založení Európskeho spoločenstva, a najmä na jej článok 105 ods. 2 prvú a štvrtú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 11.6. a články 17, 22 a 23,
   keďže:
   
               (1)
            
            
               Výkonná rada Európskej centrálnej banky (ďalej len „ECB“) prijala rozhodnutie ECB/2007/7 z 24. júla 2007 o podmienkach TARGET2-ECB (1).
            
         
               (2)
            
            
               Rada guvernérov ECB prijala usmernenie ECB/2009/9 zo 7. mája 2009, ktorým sa mení a dopĺňa usmernenie ECB/2007/2 o Transeurópskom automatizovanom expresnom systéme hrubého zúčtovania platieb v reálnom čase (TARGET2) (2), aby okrem iného umožnila prístup do TARGET2 úverovým inštitúciám vo verejnom vlastníctve, ktoré s ohľadom na ich špecifický inštitucionálny charakter podľa práva Spoločenstva podliehajú kontrole porovnateľnej s dohľadom vykonávaným príslušnými vnútroštátnymi orgánmi.
            
         
               (3)
            
            
               Vymedzenie pojmu „credit institution“ v prílohe k rozhodnutiu ECB/2007/7 by sa malo nahradiť so zreteľom na najnovšie zmeny a doplnenia usmernenia ECB/2007/2,
            
         ROZHODLA TAKTO:
   Článok 1
   V článku 1 prílohy k rozhodnutiu ECB/2007/7 sa vymedzenie pojmu „credit institution“ nahrádza takto:
   
               „—
            
            
               ‚credit institution‘ means either: a) a credit institution within the meaning of § 1(1) of the KWG; or b) another credit institution within the meaning of Article 101(2) of the Treaty that is subject to scrutiny of a standard comparable to supervision by a competent authority.“
            
         Článok 2
   Nadobudnutie účinnosti
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Vo Frankfurte nad Mohanom 9. júna 2009
      
         
            Prezident ECB
         
         Jean-Claude TRICHET
         
      
   
   
      (1)  Ú. v. EÚ L 237, 8.9.2007, s. 71.
   
      (2)  Ú. v. EÚ L 123, 19.5.2009, s. 94.